pythainlp/thai-wiki-dataset-v4 huggingface dataset:
สถาบันการอาชีวศึกษากรุงเทพมหานคร

สถาบันการอาชีวศึกษากรุงเทพมหานคร  เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของกาญจนภิเษกวิทยาลัย ช่างทองหลวง วิทยาลัยเทคนิค วิทยาลัยพณิชยการ และวิทยาลัยอาชีวศึกษาในกลุ่มกรุงเทพมหานคร เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.) โดยมีศูนย์กลางตั้งอยู่ภายในวิทยาลัยเทคนิคราชสิทธาราม เขตบางบอน กรุงเทพมหานคร
ดอกไม้ประจำสถาบัน.
ต้นสาละอินเดีย เป็นไม้ยืนต้น ลำต้นตรงงาม เป็นไม้เนื้อแข็งหมู่เดียวกับไม้เต็ง รัง และยาง นิยมนำมาทำเสาศาลาวัดโบราณ เป็นต้นไม้มงคลในพระพุทธศาสนา เมื่อคราวพระพุทธองค์ประสูตรและปรินิพพาน มีความเชื่อแต่โบราณว่า สาละเป็น ไม้นำโชค การปลูกสาละจะเป็นสิริมงคลแก่สถานที่ และบุคลากร เป็นที่ตั้งแห่งศรัทธรา สีของดอกสาละอินเดีย กลีบดอกด้านในมีสีแดง กลีบดอกด้านนอกมีสีเขียวอ่อนประกายสีทอง มีกลิ่นหอมอบอวล เปรียบเหมือนชื่อเสียงของสถาบันที่ขจรขจายไปทั่ว
ตราสัญลักษณ์ประจำสถาบัน.
เป็น วงกลมสองชั้น วงกลมชั้นในพื้นหลังเป็นสีแดงเลือดหมู ประกอบด้วยดวงตราเสมาธรรมจักร และลายกนกหางหงส์ ด้านซ้ายและขวา ด้านล่างเสมาธรรมจักร จารึกอักษร ทุ.ส.นิ.ม. เป็นสีเหลืองทอง วงกลมชั้นนอกพื้นหลังเป็นสีขาว มีอักษรสีแดงเลือดหมู ด้านบนมีข้อความชื่อสถาบันการอาชีวศึกษากรุงเทพมหานคร ด้านล่างมีข้อความชื่อสำนักงานคณะกรรมการการอาชีวศึกษา ระหว่างชื่อดังกล่าวคั่นด้วยดอกสาละ
สีประจำสถาบัน.
สีแดงเลือดหมู (Brown red) และสีเขียว (Grass green) เป็นสีที่แสดงถึง พลังอำนาจที่ส่งเสริมให้เกิดความเจริญรุ่งเรืองและเติบโตอย่างต่อเนื่อง
หลักสูตร.
สถาบันการอาชีวศึกษากรุงเทพมหานคร เปิดสอนหลักสูตร 3 ระดับ โดยเปิดสอนทุกระดับในวิทยาเขต โดยมีหลักสูตรรวมทั้งหมดดังนี้
พิธีพระราชทานปริญญาบัตร.
รุ่นที่ 1 ปี 2560 นับเป็นพระมหากรุณาธิคุณอย่างล้นพ้นที่พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อม ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จแทนพระองค์ในการพระราชทานปริญญาบัตรให้แก่ผู้สำเร็จการศึกษาระดับปริญญาตรี สายเทคโนโลยี จากสถาบันการอาชีวศึกษา สังกัดสำนักงานคณะกรรมการการอาชีวศึกษา ทั้ง 23 แห่ง ในวันที่ 4 สิงหาคม พ.ศ. 2560 ซึ่งจะจัดขึ้น ณ อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558 วิทยาลัยการอาชีวศึกษาปทุมธานี จังหวัดปทุมธานี โดยผู้ที่จะเข้ารับพระราชทานปริญญาบัตร เป็นผู้สำเร็จการศึกษาตั้งแต่ปีการศึกษา 2557 ถึง ปีการศึกษา 2559 รวมเป็นจำนวน 3,200 คน โดยแบ่งเป็นปีการศึกษา 2557 จำนวน 508 คน, ปีการศึกษา 2558 จำนวน 987 คน และปีการศึกษา 2559 จำนวน 1,705 คน และผลสำเร็จในครั้งนี้ เกิดขึ้นจากแผนยุทธศาสตร์การจัดการศึกษาด้านวิชาชีพของอาชีวศึกษา ให้ดำเนินการจัดการศึกษาต่อเนื่องได้ถึงระดับปริญญาตรี โดยอาศัยอำนาจตามพระราชบัญญัติการอาชีวศึกษา ปี พ.ศ. 2551 ให้สถาบันการอาชีวศึกษาเป็นสถาบันอุดมศึกษาด้านวิชาชีพและเทคโนโลยี มีเป้าหมายหลักในการผลิตและพัฒนากำลังคนให้เป็นผู้สร้างสรรค์นวัตกรรม เป็นบัณฑิตนักเทคโนโลยีสายปฏิบัติการ ที่สอดคล้องกับความต้องการของกำลังคนของประเทศ
<templatestyles src="แม่แบบ:คำพูด/style.css" />สังคมดำรงอยู่ได้ด้วยการกระทำประโยชน์เกื้อกูลกัน และทุกคนที่อยู่ร่วมกันย่อมเป็นทั้งผู้รับและผู้ให้ประโยชน์ บัณฑิตในฐานะที่เป็นส่วนหนึ่งของสังคม และเป็นบุคคลที่สังคมยอมรับในความรู้ความสารมารถ จึงควรประพฤติปฏิบัติตนให้เป็นประโยชน์แก่สังคมทุกเมื่อ
โซฟี เกรกอรี ทรูโด

โซฟี เกรกอรี ทรูโด ([sɔfi gʁegwaʁ]; 24 เมษายน ค.ศ. 1975 –) หรือที่รู้จักกันในนาม โซฟี เกรกอรี เป็นภรรยาของจัสติน ทรูโด นายกรัฐมนตรีแคนาดา เธอเป็นอดีตพิธีกรทางโทรทัศน์ และมีส่วนร่วมในงานด้านการกุศลรวมถึงการพูดในที่สาธารณะ โดยเน้นประเด็นด้านปัญหาสตรี
ชีวิตส่วนตัว.
เกรกอรีได้พบกับจัสติน ทรูโด ซึ่งเป็นบุตรชายคนโตของปีแยร์ ทรูโด เป็นครั้งแรก เมื่อทั้งคู่เป็นเด็กที่เติบโตในมอนทรีออล โดยเกรกอรีเป็นเพื่อนร่วมชั้นและเพื่อนวัยเด็กของมีเชล ผู้เป็นบุตรชายคนสุดท้องของปีแยร์ ทรูโด
แทรปพิสต์-1เอช

แทรปพิสต์-1เอชหรือ2MASS J23062928-0502285 h คือดาวเคราะห์นอกระบบที่โคจรรอบดาวแคระขาว แทรปพิสต์-1 ห่างจากโลก 39 ปีแสง (12 พาร์กเซส) อยู่ในกลุ่มดาวคนแบกหม้อน้ำ เป็นดาวเคราะห์นอกระบบใหม่สี่ดวงที่ค้นพบว่าโคจรรอบดาวฤกษ์โดยใช้ข้อสังเกตจากกล้องโทรทรรศน์อวกาศสปิตเซอร์
ลักษณะ.
มวลรัศมีและอุณหภูมิ.
แทรปพิสต์-1เอช เป็นดาวเคราะห์นอกระบบที่คล้ายโลกเนื่องจากมันมีมวลและรัศมีใกล้เคียงกับโลก มีอุณหภูมิอยู่ที่ 169 K (-104 ° C หรือ -155 ° F)
ดาวฤกษ์.
โคจรรอบดาวฤกษ์แคระเย็นจัดชนิด M (ชนิด M) ที่ชื่อ แทรปพิสต์-1 โดย แทรปพิสต์-1 มีมวล 0.08 M☉และรัศมี 0.11 R☉ มีอุณหภูมิประมาณ 2,550 เควิน และมีอายุอย่างน้อย 500 ล้านปีถือว่ามีอายุและอุณหภูมิน้อยมากเมื่อเปรียบเทียบดวงอาทิตย์ที่มีอายุ 4.6 พันล้านปีและมีอุณหภูมิ 5,778 เควิน
ความสว่างของแทรปพิสต์-1หรือความสว่างปรากฏที่มองจากโลกคือ 18.8 ซึ่งถือเป็นค่าน้อยมากมันจึงสลัวเกินไปที่จะมองเห็นได้ด้วยตาเปล่า
โคจร.
แทรปพิสต์-1เอชโคจรรอบแทรปพิสต์-1เป็นระยะเวลา 18.764 วันและมีรัศมีวงโคจรประมาณ 0.063 AU
การสันนิษฐานว่าอาจมีน้ำ.
แม้ว่าแทรปพิสต์-1เอชจะอยู่ที่เขตที่หนาวเย็นแต่ก็มีการคาดการณ์ว่าอาจมีการเก็บน้ำไว้ที่ชั้นบรรยากาศของมันซึ่งชั้นบรรยกาศของมันประกอบด้วย ไฮโดรเจน 2อะตอมหริอH2ซึ่งอากเกิดจากการปล่อยก๊าซหรือความร้อนภายในดาว
ทางรถไฟสายกาลกา–ศิมลา

ทางรถไฟสายกาลกา–ศิมลา  เป็นรถไฟรางแคบขนาด 2 ฟุต 6 นิ้ว (762 เซนติเมตร) เดินรถจากสถานีรถไฟกาลกาในเมืองกาลกา (Kalka) รัฐหรยาณา กับสถานีรถไฟศิมลาในเมืองศิมลา (Shimla) ในรัฐหิมาจัลประเทศ ประเทศอินเดีย สร้างเสร็จเมื่อปี พ.ศ. 2441 เพื่อเชื่อมต่อเมืองศิมลากับระบบรถไฟส่วนอื่นของประเทศอินเดียช่วงจักรวรรดิบริติชปกครอง เป็นระบบรถไฟภูเขาอีกสายหนึ่งของอินเดียที่ตั้งอยู่บริเวณตีนเทือกเขาหิมาลัย เส้นทางประกอบไปด้วยอุโมงค์ 107 แห่ง และสะพาน 864 แห่ง รายล้อมด้วยทิวทัศน์ของธรรมชาติและหมู่บ้านต่าง ๆ และเส้นทางนี้ยังเชื่อมต่อกับระบบรถไฟสายเดลี-กาลกาเพื่อเชื่อมต่อกับนิวเดลี และเมืองอื่น ๆ ทั่วประเทศ
แต่เดิมทางรถไฟสายกาลกา-ศิมลาใช้หัวรถจักรไอน้ำนำขบวน แต่ช่วงปี พ.ศ. 2498 และปี พ.ศ. 2513 จึงได้มีการใช้หัวรถจักรดีเซลมาใช้ในการเดินรถตามลำดับ
ทางรถไฟสายกาลกา-ศิมลาได้รับเกียรติจากยูเนสโกให้เป็นมรดกโลกในนามทางรถไฟภูเขาของประเทศอินเดีย (Mountain Railways of India) เมื่อ พ.ศ. 2542 ร่วมกับทางรถไฟสายภูเขานีลคิรี (Nilgiri Mountain Railway) และทางรถไฟสายดาร์จีลิงหิมาลัย (Darjeeling Himalayan Railway) ส่วนทางรถไฟสายเขามาเถราน (Matheran Hill Railway) อยู่ในบัญชีเบื้องต้นของมรดกโลก
กระทรวงสุขภาพและบริการมนุษย์สหรัฐ

กระทรวงสุขภาพและบริการมนุษย์สหรัฐ  เป็นกระทรวงระดับคณะรัฐมนตรีของรัฐบาลกลาง มีเป้าหมายเป็นการคุ้มครองสุขภาพของชาวอเมริกันทั้งหลาย และให้บริการมนุษย์ตามจำเป็น คำขวัญ คือ "ปรับปรุงสุขภาพ ความปลอดภัย และสวัสดิภาพของอเมริกา" (Improving the health, safety, and well-being of America) ก่อนหน้าที่จะตั้งกระทรวงศึกษาธิการสหรัฐขึ้นต่างหากใน ค.ศ. 1979 กระทรวงนี้เคยชื่อว่า กระทรวงสุขภาพ การศึกษา และสวัสดิภาพ (Department of Health, Education, and Welfare)
รัฐมนตรีว่าการกระทรวงสุขภาพและบริการมนุษย์สหรัฐ (United States Secretary of Health and Human Services) บริหารกระทรวงนี้ รัฐมนตรีดังกล่าวมาจากการแต่งตั้งของประธานาธิบดีตามคำแนะนำและยินยอมของวุฒิสภาสหรัฐ สำนักงานสาธารณสุขสหรัฐ (United States Public Health Service) เป็นหน่วยงานหลักของกระทรวง มีหัวหน้า คือ ผู้ช่วยรัฐมนตรีสหรัฐด้านสุขภาพ (United States Assistant Secretary for Health) รัฐมนตรีคนปัจจุบัน คือ อะเล็กซ์ อาซาร์ (Alex Azar) ดำรงตำแหน่งตั้งแต่วันที่ 29 มกราคม ค.ศ. 2018
นอกจากนี้ ยังมีศัลยแพทย์ใหญ่สหรัฐ (Surgeon General of the United States) เป็นผู้นำหน่วยทหารสัญญาบัตรบริการสาธารณสุขสหรัฐ (United States Public Health Service Commissioned Corps) ซึ่งเป็นหน่วยสวมเครื่องแบบ (uniformed service) ของกระทรวงนี้ ศัลยแพทย์ใหญ่รับผิดชอบประเด็นเกี่ยวกับสาธารณสุขตามที่รัฐมนตรีหรือผู้ช่วยรัฐมนตรีมอบหมายนอกเหนือไปจากภารกิจหลักในการบริหารหน่วยทหารสัญญาบัตร
ฟาโรห์โชเชงค์ที่ 2

ฟาโรห์เฮกาเคปเปอร์เร โชเชงค์ที่ 2 เป็นฟาโรห์ของราชวงศ์ที่ 22 ของอียิปต์ เขาเป็นผู้ปกครองคนเดียวของราชวงศ์นี้มีหลุมฝังศพก็ไม่ได้ปล้นโจรหลุมฝังศพ ห้องฝังพระศพของพระองค์ถูกค้นพบภายในห้องของสุสานของฟาโรห์ซูเซนเนสที่ 1 ที่ทานิสโดยปีเแอร์ มอนเต็ตในปี 1939 มอนเต็ตได้ถอดฝาโลงศพของฟาโรห์โชเชงค์ที่ 2 ออกเมื่อวันที่ 20 มีนาคม 1939
สุสาน.
ห้องฝังพระศพของฟาโรห์โชเชงค์ที่ 2 เป็นที่น่าสนใจมากเพราะเขาถูกฝังอยู่ในสุสานของฟาโรห์พระองค์อื่นคือ ฟาโรห์ซูเซนเนสที่ 1 แห่งราชวงศ์ 21 นักวิทยาศาสตร์ได้ค้นพบหลักฐานการเจริญเติบโตของพืชบนฐานของโลงศพของฟาโรห์โชเชงค์ที่ 2 ซึ่งแสดงให้เห็นว่าสุสานเดิมของฟาโรห์โชเชงค์ที่ 2 ได้กลายเป็นที่น้ำท่วม
อดัม โคล

ออสติน เจนกินส์ (Austin Jenkins; 5 กรกฎาคม ค.ศ. 1989) เป็นนักมวยปล้ำอาชีพชาวอเมริกันที่รู้จักดีกับการปล้ำในสมาคมROH, WWE และ AEW ในนาม อดัม โคล (Adam Cole)
ชีวิตแรกเริ่ม.
ออสติน เจนกินส์ เกิดในเมืองแลงคาสเตอร์ รัฐเพนซิลเวเนีย และเติบโตในเมืองแมนไฮม์ที่อยู่ใกล้เคียง เขามีน้องชาย พ่อแม่ของเขาแยกทางกันเมื่อเขาอายุ 10 ขวบ เจนกินส์เรียนคาราเต้ตั้งแต่ยังเป็นเด็ก เข้าแข่งขันมวยปล้ำที่ Manheim Central High School ก่อนที่จะลาออกจากปีสุดท้ายเพื่อที่เขาจะได้หางานทำเพื่อจ่ายค่าฝึกมวยปล้ำอาชีพ
ประวัติ.
Cole เปิดตัวครั้งแรกในวงการมวยปล้ำเมื่อปี 2008 ตอนนั้นเป็นนักเรียนมวยปล้ำฝึกหัดของ CZW มาก่อน(เรียนมัธยมจบก็หันมาเอาดีมวยปล้ำเลย) แมตช์แรกก็ชนะในศึก Cage of Death X ประเดิมใน CZW พัฒนาไปต่อถึง ROH ค่ายลูกหม้อชื่อดังให้กับแมวมองหลายคน และยังได้จับคู่กับ Kyle O' Reilly กำเนิดทีม Future Shock แต่อยู่ได้ไม่นานก็แตกทีม สุดท้ายเขาก็หันไปปล้ำเดี่ยวโดยเป็นแชมป์ PWG 1 สมัย และก็ประสบความสำเร็จเป็นครั้งแรกคว้าแชมป์โลก ROH ด้วยอายุ 23 ปีเศษ
หลังจากที่ได้แยกทางกับ CZW เมื่อปี 2013 ในระหว่างที่ Cole เป็นนักมวยปล้ำของ ROH ก็ยังหางานเพิ่มเติมในค่ายอินดี้ และใน PWG จนได้รู้จักกับ The Young Bucks กลายเป็นกลุ่มทีม ตลอด 4 ปีใน PWG และในปี 2016 ก็กลับมาเป็นแชมป์โลก ROH สมัยที่สองจาก Jay Lethal และสมัยที่สามจาก O' Reilly กลายเป็นนักมวยปล้ำคนแรกที่ได้แชมป์ ROH 3 สมัย จนกระทั่งถึงต้นปี 2017 ตกเป็นข่าวที่จะไม่ต่อสัญญากับ ROH และก็หมดสัญญาไป
ในเดือนสิงหาคม 2017 ได้เซ็นสัญญากับWWE เปิดตัวใน NXT TakeOver: Brooklyn III พร้อมกับBobby FishและKyle O' Reilly ใน NXT TakeOver: New Orleans เขาได้คว้าแชมป์ NXT North American Championship เป็นคนแรก พร้อมทั้งคืนเดียวกันยังคว้าถ้วย Dusty Rhodes Tag Team Classic และแชมป์ NXT Tag Team Championship ร่วมกับ The Undisputed Era และได้คว้าแชมป์ NXT ใน NXT TakeOver XXV (ครั้งที่ 25) ทำให้เป็นแชมป์ Triple Crown คนที่ 2 ของ NXT ต่อจาก Johnny Gargano
หลังหมดสัญญากับ WWE โคลได้เปิดตัวอย่างเป็นทางการกับสมาคม AEW ในศึก All Out เดือนกันยายน 2021 ในศึก Double or Nothing 2022 ได้เป็นผู้ชนะทัวร์นาเมนต์ Owen Hart Cup ฝั่งชาย ในศึก All In 2023 โคลได้คว้าแชมป์แท็กทีมของ ROH ร่วมกับแชมป์โลก AEW อย่าง MJF ทำให้โคลเป็นแชมป์ทริปเปิลคราวน์คนที่ 8 ของ ROH ในคืนเดียวกันได้ชิงแชมป์โลก AEW กับ MJF แต่ไม่สามารถคว้าได้
ชีวิตส่วนตัว.
เขามีความสัมพันธ์กับนักมวยปล้ำอาชีพ AEW และทันตแพทย์ บริตต์ เบเกอร์ ทั้งสองเริ่มออกเดทกันในปี 2017 ขณะที่พวกเขาอาศัยอยู่ในเพนซิลเวเนีย โดยก่อนหน้านี้พบกันโดยใช้แอป Bumble
เขาอ้างว่า Shawn Michaels เป็นแรงบันดาลใจของเขา และ Stone Cold Steve Austin ในฐานะนักมวยปล้ำที่นำเขาเข้าสู่มวยปล้ำอาชีพ เขาชอบดำน้ำลึก
ลอนดอนคอลลิง

ลอนดอนคอลลิง  เป็นสตูดิโออัลบั้มลำดับที่ 3 ของวงเดอะแคลช วงพังก์ร็อกจากประเทศอังกฤษ โดยได้เปิดตัวในรูปแบบของดับเบิลอัลบั้มในสหราชอาณาจักรเมื่อวันที่ 14 ธันวาคม ค.ศ. 1979 ผ่านทางค่ายโคลัมเบีย และในสหรัฐอเมริกา ในเดือนมกราคม ค.ศ. 1980 ผ่านทางค่ายอีพิก ลอนดอนคอลลิง เป็นอัลบั้มที่ประกอบไปด้วยทำนองดนตรีหลากหลายแนว ทั้ง พังก์ เร้กเก้ สกา ร็อกอะบิลลี นิวออร์ลีนส์อาร์แอนด์บี ป็อป เลาจ์แจ๊ส และ ฮาร์ดร็อก
เนื้อหาโดยรวมของอัลบั้มเกี่ยวข้องกับปัญหาทางสังคมต่างๆ ทั้งการว่างงาน การย้ายที่อยู่ สารเสพติด เชื้อชาติ และความรับผิดชอบในวัยรุ่น โดยมีซิงเกิลฮิตอย่าง ซิงเกิลตามชื่ออัลบั้ม ซึ่งเป็นเพลงเปิด ที่นำจังหวะเร็กเก้ ผสมกับกีตาร์ไฟฟ้าในแบบของพังก์ร็อก ซึ่งเล่าเกี่ยวกับสงครามโลกครั้งที่ 2 "Spanish Bombs" มีเนื้อหาเปรียบเทียบระหว่างการท่องเที่ยวในสเปนสมัยใหม่กับสภาพสงครามกลางเมืองสเปน "Lost in the Supermarket" ที่พูดถึงคนคนหนึ่งที่ต้องดิ้นรนในชีวิตของโลกธุรกิจ และ "Train in Vain" ซึ่งแต่เดิมเป็นซิงเกิลที่เกือบจะไม่ถูกบรรจุลงในอัลบั้มนี้ จนภายหลังได้บรรจุในซิงเกิลสุดท้ายของอัลบั้ม แต่ถึงอย่างไรก็ดีมันกลับเป็นซิงเกิลที่ประสบความสำเร็จด้วยการติดท็อป 30 บนบิลบอร์ดฮอต 100
ภายหลังเปิดตัวลอนดอนคอลลิง ได้ติดชาร์ตอันดับที่ 9 ของอังกฤษ รวมไปถึงได้รับการยืนยันยอดจำหน่ายจากสมาคมผู้ประกอบกิจการเพลงของสหรัฐอเมริกา ในระดับทองคำขาว โดยซิงเกิล "London Calling" ยังได้ติดอันดับที่ 11 บนชาร์ตอังกฤษด้วย ลอนดอนคอลลิง ได้รับการยกย่องและคำชมกว้างขวางจากนักวิจารณ์หลายสำนัก หนึ่งในนั้นคือ นิตยสารโรลลิงสโตนส์ ที่ได้จัดอันดับที่ 8 ในหัวข้อ "500 อัลบั้มที่ยิ่งใหญ่ที่สุดตลอดกาล" ในปี 2003 นอกจากนี้ภาพหน้าปกที่เป็นรูปของ พอล ไซโมนอน มือเบส กำลังทุบเบสเฟนเดอร์ของเขาลงบนเวที ซึ่งถูกถ่ายโดยเพนนี สมิท และได้รับการยกย่องจากนิตยสารคิวให้เป็นภาพถ่ายร็อกแอนด์โรลที่ดีที่สุดตลอดกาล ในปี ค.ศ. 2002 อีกด้วย
ชาร์ต.
<templatestyles src="Reflist/styles.css" />
ราโมนส์ (อัลบั้ม)

ราโมนส์  เป็นสตูดิโออัลบั้มเปิดตัวของวงพังก์ร็อกสัญชาติอเมริกา ราโมนส์ เปิดตัวในวันที่ 23 เมษายน ค.ศ. 1976 ผ่านทางค่ายไซร์ จุดเริ่มต้นของอัลบั้มนี้เริ่มขึ้นจาก ลิซา โรบินสัน บรรณาธิการของนิตยสารฮิตพาราเดอร์ ได้ชมการแสดงของราโมนส์ในนิวยอร์ก โรมบินสันจึงได้เขียนบทความเกี่ยวกับพวกเขาและได้ติดต่อกับแดนนี ฟีลด์ส เพื่อให้เขามาเป็นผู้จัดการวง ฟีลด์ส ก็ได้ตอบตกลงและโน้มน้าวเคร็ก ลีออน ให้มาเป็นโปรดิวเซอร์ให้กับวง ราโมนส์ได้เริ่มทำการบันทึกเสียงในรูปแบบของเดโม เพื่อหาค่ายเพลงในอนาคต ลีออน ได้ชักชวนเซย์มัวร์ สไตน์ ประธานค่ายไซร์ มารับชมการแสดงของพวกเขา จนในที่สุดในเวลาต่อมาเขาก็ยินดีเซนต์สัญญาบันทึกเสียงผ่านทางค่าย ราโมนส์ ได้เริ่มบันทึกเสียงในเดือนมกราคม ค.ศ. 1976 โดยมีเวลาให้เพียง 7 วัน กับเงินสดสนับสนุน $6,400 เพื่อใช้ในการบันทึกเสียงครั้งนี้ ราโมนส์ได้ใช้เทคนิคเสียงที่คล้ายคลึงกับเดอะบีเทิลส์ บวกกับเทคนิคขั้นสูงที่คิดค้นโดยลีออน
หน้าปกหน้าอัลบั้ม เป็นรูปสมาชิกวงทั้งสี่คนยืนพิงผนังอิฐในนิวยอร์ก ซึ่งถูกถ่ายขึ้นโดย โรเบอร์ทา เบย์ลีย์ จากนิตยสารพังก์ ด้วยงบประมาณที่ค่ายเพลงให้สำหรับทำหน้าปกหน้าเพียง 125 ดอลลาร์เท่านั้น แต่มันกลับกลายเป็นหนึ่งในอัลบั้มที่ถูกนำมาเลียนแบบมากที่สุดตลอดกาล ส่วนปกหลังเป็นหัวเข็มขัดรูปนกอินทรี พร้อมกับรายละเอียดต่างๆ 
ภายหลังอัลบั้มนี้ได้ถูกจำหน่ายออกไป กลับไม่ประสบความสำเร็จ ด้วยการไม่ติดอันดับชาร์ตบนๆ จนราโมนส์ได้ใช้การทัวร์คอนเสิร์ต เพื่อกระตุ้นยอดจำหน่าย โดยส่วนมากมักแสดงสดในสหรัฐอเมริกา และก็มีสองครั้งในอังกฤษ 
เนื้อหาหลักของอัลบั้มพูดถึง ความรุงแรง สารเสพติด ปัญหาความสัมพันธ์ ความตลก และลัทธินาซี โดยมีซิงเกิลเปิดอัลบั้ม คือ "Blitzkrieg Bop" ที่ถือว่าเป็นเพลงที่ได้รับการจดจำมากที่สุดของวง ซิงเกิลส่วนใหญ่ในอัลบั้มใช้จังหวะที่เร็ว (uptempo) ด้วยจังหวะของหลายเพลงมีอัตราเฉลี่ยที่ 160 บีตส์ต่อนาที และเพลงส่วนใหญ่มักสั้นๆ คือเพียง 1 นาทีครึ่งจนถึง 2 นาทีเท่านั้น โดยซิงเกิล "I Don't Wanna Go Down to the Basement" เป็นซิงเกิลที่ยาวที่สุดของอัลบั้มนี้ (2.35 นาที) ราโมนส์ยังมีการโคเวอร์เพลงของคริส มอนเทซ ในซิงเกิล "Let's Dance"
อัลบั้ม "ราโมนส์" ติดอันดับ 111 บนบิลบอร์ด 200 ซึ่งไม่ประสบความสำเร็จทางพาณิชย์เลย แต่ก็ได้รับคำชมมากมายจากนักวิจารณ์ที่มีชื่อเสียง จนในเวลาต่อมาก็ได้ยกย่องเป็นการบันทึกเสียงที่ทรงอิทธิพลอย่างสูง และได้รับยกย่องอันทรงเกียรติมากมาย ทั้ง การติดท็อปในหัวข้อ "50 การบันทึกเสียงพังก์ที่สำคัญที่สุด" ของนิตยสารสปิน ราโมนส์ ได้กลายเป็นแรงบรรดาลใจให้กับวงดนตรีมากมาย เช่น เซ็กซ์พิสทอลส์, บัซซ์คอกส์ และเดอะแคลช รวมไปถึงวงอื่นๆ อีกมากมาย "ราโมนส์" ได้จุดประกายคลื่นพังก์ร็อก ทั้งในสหรัฐอเมริกาและอังกฤษ รวมไปถึงมีอิทธิพลอย่างสูงต่อแนวเพลงร็อก ทั้งแนวกรันจ์ และเฮฟวี่เมทัล อัลบั้มได้ติดอันดับ 33 บนหัวข้อ "500 อัลบั้มที่ยิ่งใหญ่ที่สุดตลอดกาล" โดยนิตยสารโรลลิงสโตนส์ ในปี ค.ศ. 2012 และได้รับการยืนยันยอดจำหน่ายจากสมาคมผู้ประกอบกิจการเพลงของสหรัฐอเมริกา ในระดับทองคำ ในปี ค.ศ. 2014
วิทยาลัยเทคโนโลยีไทยอโยธยาบริหารธุรกิจ

วิทยาลัยเทคโนโลยีไทยอโยธยาบริหารธุรกิจ สถาบันในเครือไทย-เทค มหาวิทยาลัยศรีปทุม มุ่งมั่นที่จะพัฒนาและสร้างคนให้มีคุณภาพ จัดการศึกษาโดยเปิดโอกาสให้นักศึกษาเลือกเรียนได้ตามเวลา ตามความถนัด ตามความสามารถ และตามสภาวะเศรษฐกิจ นักศึกษาที่สำเร็จการศึกษาต้องเป็นคนดี คนเก่ง และมีความสุขพร้อมที่จะประกอบอาชีพจนประสบความสำเร็จ วิทยาลัยเทคโนโลยีไทยอโยธยาบริหารธุรกิจ พร้อมที่จะเป็นสถานศึกษาวิชาชีพ สร้างเครือข่ายในการผลิตกำลังคนที่เข้มแข็ง สร้างมาตรฐานวิชาชีพให้ได้ตามมาตรฐานสากล ทุกคนจบหลักสูตรตามเวลา
ประวัติ.
ในการบริหารงาน ดร.ชาติชาย พุคยาภรณ์ ได้สรรหาผู้ที่มาบริหารโรงเรียนที่มากด้วยประสบการณ์และคุณภาพ ทั้งจากโรงเรียนในสังกัดสำนักงานเขตพื้นที่การศึกษาและสถาบันการศึกษาอื่นๆ ทำให้จำนวนนักเรียน นักศึกษาเพิ่มขึ้นทุกปี ตลอดจนได้จัดหาครู-อาจารย์ที่มีประสบการณ์และมีวุฒิการศึกษาตรงกับวิชาที่ เปิดสอนให้ได้มากที่สุด
วิทยาลัยเทคโนโลยีไทยอโยธยาบริหารธุรกิจ เป็นโรงเรียนเอกชนประเภทอาชีวศึกษาตั้งอยู่ เลขที่ 91/1 ถนนโรจนะ ตำบลธนู อำเภออุทัย จังหวัดพระนครศรีอยุธยา 13000 วิทยาลัยเทคโนโลยีไทยอโยธยาบริหารธุรกิจได้รับอนุมัติให้ก่อสร้างขึ้นเมื่อปี 2539 และได้รับอนุญาตให้เปิดทำการสอน เมื่อวันที่ 1 พฤษภาคม 2540 ตามใบอนุญาต เลขที่ 10/2540 ลงวันที่ 5 สิงหาคม พ.ศ. 2540 โดยบริษัทไทยอโยธยาบริหารธุรกิจ จำกัด โดย ดร.รัชนีพร พุคยาภรณ์ เป็นผู้รับใบอนุญาตจัดตั้งโรงเรียนและได้รับอนุญาตให้เปิดทำการสอนตั้งแต่ปีการศึกษา 2540 โดยรับทั้งชายและหญิงเข้าเรียนระดับประกาศนียบัตรวิชาชีพ(ปวช.)และระดับประกาศนียบัตรวิชาชีพชั้นสูง (ปวส.) ปัจจุบันวิทยาลัยเทคโนโลยีไทยอโยธยาบริหารธุรกิจ เป็นวิทยาลัยสังกัดสำนักงานบริหารงานคณะกรรมการส่งเสริมการศึกษาเอกชน กระทรวงศึกษาธิการ โดยมี นางสาววรเวียร์ ละมูลพันธ์ ทำหน้าที่เป็นผู้อำนวยการ
ความเชื่ออำนาจ

ความเชื่ออํานาจ  เป็นแนวคิดที่พัฒนาขึ้นโดยนักจิตวิทยาชาวอเมริกัน Julian Rotter โดยกล่าวถึงสภาวะที่บุคคลเชื่อในอำนาจของตนในการควบคุมเหตุการณ์หรือผลที่ตามมาใดๆ สามารถแบ่งออกได้เป็น ความเชื่ออํานาจในตน (Internal locus of control) และความเชื่ออํานาจนอกตน (External locus of control) ซึ่งแตกต่างจากแนวคิดในเชิงเศรฐศาสตร์ที่เชื่อว่าบุคคลล้วนมีเหตุผลในการกระทำใดๆ
แทรปพิสต์-1ดี

พิกัด: &de=&zoom=&show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 23h 06m 29.283s, −05° 02′ 28.59″
แทรปพิสต์-1ดี  หรือ2MASS J23062928-0502285 d คือดาวเคราะห์นอกระบบที่โคจรรอบดาวแคระขาว แทรปพิสต์-1 ห่างจากโลก 40 ปีแสง (12.1 พาร์กเซส) อยู่ในกลุ่มดาวคนแบกหม้อน้ำ โดยดาวถูกค้นพบโดยการใช้วิธีตรวจจับดาวเคราะห์นอกระบบ
โคเรียนชินโด

โคเรียนชินโด (เกาหลี: ; ฮันจา: ; อาร์อาร์: "Jindotgae"; เอ็มอาร์: "Chindotgae") หรือเรียกสั้น ๆ ว่า ชินโด เป็นสุนัขสายพันธุ์หนึ่ง มีถิ่นกำเนิดมาจากคาบสมุทรเกาหลี เป็นสุนัขที่มีถิ่นกำเนิดที่เกาะชินโด ซึ่งเป็นพื้นที่ชนบทอยู่นอกชายฝั่งทางตอนใต้ของคาบสมุทรเกาหลี โดยที่เกาะชินโดนั้นจะมีรูปปั้นสุนัขโคเรียนชินโดตั้งอยู่และผู้ที่มาท่องเที่ยวจะนิยมมาถ่ายรูปกับรูปปั้นนี้และได้รับมอบป้ายประกาศ 
โคเรียนชินโดจัดเป็นสุนัขล่าเหยื่อและเล่นกิจกรรมประเภทสปิตซ์ มีความซื่อสัตย์ต่อผู้เป็นเจ้าของและใช้เฝ้าบ้านได้เป็นอย่างดี ได้รับการรับรองสายพันธุ์จากสหภาพสมาคมสุนัขเมื่อวันที่ 1 มกราคม ค.ศ. 1998 และสหพันธ์ไซโนลอจิกนานาชาติ เมื่อปี ค.ศ. 2005 
ปัจจุบันทางการเกาหลีใต้ได้พยายามที่จะรักษาสายพันธุ์ของสุนัขสายพันธุ์นี้ให้คงความเป็นสายพันธุ์แท้ไว้ โดยได้จดทะเบียนไว้เป็นสายพันธุ์สุนัขแห่งปีตั้งแต่ปี ค.ศ. 1962 และไม่ให้มีการผสมเทียมหรือผสมข้ามสายพันธุ์เกิดขึ้น แต่จะให้ผสมพันธุ์กันตามธรรมชาติ โดยบนเกาะชินโดในปัจจุบัน มีการจัดตั้งศูนย์ทดลองและศึกษาวิจัยเกี่ยวกับสุนัขโคเรียนชินโดขึ้นมา ที่เกาะแห่งนี้ สุนัขตัวไหนที่มิใช่สายพันธุ์โคเรียนชินโดจะถูกไล่ออกจากเกาะ และก็จะไม่ให้สุนัขเข้ามาบนเกาะเลย นอกจากได้รับการอนุญาต โดยทุกวันนี้ทางศูนย์วิจัยได้ใช้เงินงบประมาณมากถึงปีละ 2,000 ล้านวอน (ประมาณ 61 ล้านบาทไทย) เมื่อลูกสุนัขอายุครบ 6 เดือน จะได้รับการตรวจประเมินอย่างเข้มงวด เช่น ทรงของใบหู, ขา และหาง รวมถึงส่วนหัวเพื่อฝังไมโครชิป และขึ้นทะเบียนไว้เป็นสมบัติของชาติ สุนัขตัวไหนที่ไม่ผ่านการประเมินจะถูกคัดออก
ปัจจุบัน ได้มีการฝึกให้โคเรียนชินโดเป็นสุนัขกู้ภัยและสุนัขตำรวจ เนื่องจากมีสัญชาตญาณนักล่า และเคยมีความเชื่ออยู่ว่าอาจจะสืบสายพันธุ์มาจากสุนัขในญี่ปุ่นหรือจีน แต่ทว่ามีรายงานจากหน่วยงานวิเคราะห์ดีเอ็นเอของรัฐบาลเกาหลีใต้พบว่า แท้จริงแล้วโคเรียนชินโดสืบสายพันธุ์มาจากหมาป่าของคาบสมุทรเกาหลีนี่เอง โดยทำการศึกษาจากสุนัขทั้งหมด 23,000 ตัว จากทั้งหมด 33 คอก และ 3 สายพันธุ์พื้นบ้านของเกาหลีคละกันไป คือ โคเรียนชินโด, ดองเคียง และพุงซาน พบว่าทั้งหมดสืบสายพันธุ์มาจากหมาป่า แต่ทว่าโคเรียนชินโดนั้นมีความเกี่ยวพันกับหมาป่าน้อยที่สุด
ในทางการเมือง โคเรียนชินโดจัดเป็นสุนัขที่เป็นที่รักของบรรดาผู้นำเกาหลีทั้งเกาหลีเหนือและเกาหลีใต้ เช่น คิม แด-จุง อดีตประธานาธิบดีเกาหลีใต้เคยมอบโคเรียนชินโดสองตัว ให้แก่รัฐบาลเกาหลีเหนือ เมื่อต้นทศวรรษ 2000 ตามนโยบายตะวันฉาย อันเป็นนโยบายที่จะรื้อฟื้นความสัมพันธ์ระหว่างสองประเทศ และโคเรียนชินโดยังถูกนำไปเลี้ยงไว้ในทำเนียบสีน้ำเงิน หรือทำเนียบของประธานาธิบดีเกาหลีใต้ เช่น อี มย็อง-บัก และพัก กึน-ฮเย
เหตุโจมตีทางไซเบอร์วอนนาคราย

วอนนาคราย , วอนนาคริปต์ , วอนาคริปเตอร์ 2.0  หรือ วอนนาดีคริปเตอร์  เป็นแรนซัมแวร์ (ไวรัสเรียกค่าไถ่) ซึ่งมีเป้าหมายคือไมโครซอฟท์ วินโดวส์ ในเดือนพฤษภาคม พ.ศ. 2560 การโจมตีทางไซเบอร์ขนานใหญ่ซึ่งใช้ไวรัสนี้ส่งผลให้มีคอมพิวเตอร์ติดไวรัสมากกว่า 230,000 เครื่อง ใน 150 ประเทศ โดยเรียกร้องให้ชำระเงินเป็นสกุลเงินบิตคอยน์ใน 28 ภาษา สำนักงานเพื่อความร่วมมือบังคับใช้กฎหมายแห่งสหภาพยุโรปอธิบายการโจมตีครั้งนี้ว่าอยู่ในระดับที่ไม่เคยมีมาก่อน
แอนดรูว์ เวคฟิลด์

แอนดรูว์ เจอเรอมี เวคฟิลด์  เกิดเมื่อ ค.ศ. 1957 เป็นอดีตแพทย์ทางเดินอาหารและอดีตนักวิจัยทางการแพทย์ชาวอังกฤษ ซึ่งถูกถอนใบอนุญาตจากแพทยสภาแห่งประเทศอังกฤษเนื่องจากเหตุฉ้อฉลเรื่องงานวิจัยในปี ค.ศ. 1998 และคดีประพฤติมิชอบอื่นๆ อีกจำนวนหนึ่ง ที่เกี่ยวข้องกับข้ออ้างซึ่งถูกพิสูจน์แล้วว่าไม่เป็นจริงเกี่ยวกับความสัมพันธ์ของการให้วัคซีนหัด หัดเยอรมัน คางทูม (MMR) กับการเกิดภาวะออทิสติกและโรคลำไส้
หลังงานวิจัยได้รับการตีพิมพ์ นักวิจัยคนอื่นๆ ไม่สามารถทำซ้ำผลการวิจัยของเวคฟิลด์เพื่อยืนยันสมมติฐานว่าด้วยความสัมพันธ์ระหว่างวัคซีน MMR กับภาวะออทิสติก หรือความสัมพันธ์ระหว่างภาวะออทิสติกกับโรคทางเดินอาหารได้ Brian Deer นักข่าวจาก "The Sunday Times" ได้ทำการสืบสวนไว้เมื่อ ค.ศ. 2004 พบว่ามีการปกปิดผลประโยชน์ทับซ้อนระหว่างเวคฟิลด์กับงานวิจัยนี้ และผู้ร่วมวิจัยคนอื่นๆ ได้ถอนชื่อตัวเองออกจากการสนับสนุนการตีความผลการวิจัย แพทยสภาแห่งประเทศอังกฤษได้ทำการสอบสวนเวคฟิลด์และอดีตผู้ร่วมงานอีกสองคนในข้อกล่าวหาประพฤติมิชอบ โดยอาศัยข้อมูลจากผลการสืบของ Deer รวมทั้งข้อมูลที่ว่าผู้ป่วยเด็กที่มีภาวะออทิสติกที่เข้าร่วมงานวิจัยของเวคฟิลด์ได้รับการตรวจแบบรุกล้ำหลายรายการโดยไม่มีความจำเป็น เช่น การส่องกล้องลำไส้ใหญ่ และการเจาะตรวจน้ำไขสันหลัง และยังพบอีกว่าเวคฟิลด์ดำเนินการวิจัยนี้โดยไม่ได้รับการอนุมัติจากคณะกรรมการจริยธรรมของสถาบันฯ
คณะกรรมการตัดสินของแพทยสภาแห่งประเทศอังกฤษได้ออกคำตัดสินเมื่อวันที่ 28 กรกฎาคม ค.ศ. 2010 ว่าเวคฟิลด์ผิดจริงในข้อกล่าวหา 36 ข้อ ในจำนวนนี้รวมถึงการประพฤติมิชอบ 4 คดี และการทารุณกรรมเด็กที่บกพร่องทางพัฒนาการอีก 12 คดี
วอลเลย์บอลหญิงชิงแชมป์โลก รุ่นอายุไม่เกิน 23 ปี 2017

วอลเลย์บอลหญิงชิงแชมป์โลก รุ่นอายุไม่เกิน 23 ปี 2017  จะจัดขึ้นเป็นครั้งที่ 3 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่สโลวีเนียในเมืองลูบลิยานาและมารีบอร์ ระหว่างวันที่ 10–17 กันยายน ค.ศ. 2017 คาดว่าจะมี 12 ทีมที่เข้าร่วมการแข่งขัน
การคัดเลือก.
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม โดยการคัดเลือกจากการแข่งขันชิงแชมป์ทวีป
การแบ่งกลุ่ม.
การแบ่งสายของแต่ละกลุ่มโดยวิธีสลับฟันปลาอันดับโลกเอฟไอวีบี U23 ตัวเลขในวงกลมหมายถึงอันดับโลก ยกเว้นเจ้าภาพอันดับที่ 27
การทดสอบกฎใหม่.
วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 จะเป็นรายการที่ใช้ในการทดสอบการนับคะแนนแบบใหม่ที่สหพันธ์วอลเลย์บอลระหว่างประเทศกำลังพิจารณาอยู่ หากครั้งนี้ประสบความสำเร็จ อาจเป็นจุดผกผันที่เป็นประวัติศาสตร์ เหมือนกันการเริ่มนำระบบการนับคะแนนแบบแรลลี่มาใช้ในช่วงต้นคริสต์ทศวรรษ 1990
การแข่งขันในหนึ่งแมตช์จะนับผลดีที่สุดของ 7 เซต เซตละ 15 คะแนน (รวมทั้งมีคะแนนมากกว่าฝ่ายตรงข้าม 2 คะแนนด้วย) แมทช์ที่มีผลการแข่งขัน 4-0, 4-1 หรือ 4-2 เซต จะได้คะแนนสะสม 3 คะแนน ส่วนแมทช์ที่มีผลการแข่งขัน 4-3 เซต ทีมชนะได้ 2 คะแนน ส่วนทีมแพ้ได้ 1 คะแนน
การพักระหว่างเซต 2 นาที (เดิม 3 นาที) ไม่มีเวลานอกทางเทคนิค แต่ยังคงสิทธิการขอเวลานอกฝ่ายละ 2 ครั้ง ครั้งละ 30 วินาที
การเปลี่ยนแดน หลังเซตที่ 2, 4, 5 และ 6
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ทางรถไฟสายดอนเดด–ดอนคอน

ทางรถไฟสายดอนเดด-ดอนคอน  เป็นทางรถไฟรางแคบระยะสั้น และเป็นทางรถไฟขนถ่ายสินค้าข้ามฝั่งน้ำ (Portage railway) เพื่อเชื่อมการเดินทางข้ามแม่น้ำโขงจากเกาะดอนเดด  กับเกาะดอนคอน  ซึ่งสองเกาะนี้เป็นส่วนหนึ่งของสี่พันดอน  หรือศรีทันดร ที่มีความหมายว่าสี่พันเกาะ ตั้งทางตอนใต้ของประเทศลาว ซึ่งปัจจุบันเกาะดอนเดดและดอนคอนนั้นขึ้นกับเมืองโขง แขวงจำปาศักดิ์ ประเทศลาว ก่อสร้างตั้งแต่ปี พ.ศ. 2436 ซึ่งขณะนั้นลาวยังเป็นส่วนหนึ่งของอินโดจีนของฝรั่งเศส ถือเป็นการขนส่งระบบรางแห่งแรกของประเทศลาว
การเดินทางข้ามแม่น้ำโขงในบริเวณสี่พันดอนนั้นเป็นสิ่งที่ยากลำบาก เนื่องจากมีเกาะแก่งใหญ่น้อยกับกระแสน้ำที่ไหลแรง ครั้งช่วงที่ลาวตกเป็นอาณานิคมของฝรั่งเศส มีเรือกลไฟจำนวนไม่น้อยอัปปางหรือเสียหายจากการเดินทางผ่านบริเวณดังกล่าว คณะกรรมาธิการสำรวจแม่น้ำโขง (Mekong Exploration Commission) ชาวฝรั่งเศสจึงได้สร้างเส้นทางรถไฟขึ้นบริเวณเกาะดอนคอนขึ้นเพื่อบรรทุกผู้โดยสารและสินค้าข้ามไปอีกฝั่งสำหรับต่อเรือเมื่อปี พ.ศ. 2436 หลังมีผู้โดยสารจำนวนมากขึ้น จึงขยายเส้นทางออกไปอีก 3 กิโลเมตร โดยสร้างสะพานข้ามร่องน้ำเพื่อเชื่อมกับเกาะดอนเดด ใช้หัวรถจักรไอน้ำในการเดินรถ เดิมใช้รางขนาด 600 มิลลิเมตร ก่อนเพิ่มขนาดเป็น 1,000 มิลลิเมตร แต่เมื่อเกิดสงครามโลกครั้งที่สองขึ้น การเดินรถก็หยุดชะงัก รถไฟเที่ยวสุดท้ายเดินรถในปี พ.ศ. 2483 หลังจากนั้นเป็นต้นมาทางรถไฟสายนี้ก็ถูกทิ้งร้างมิได้ใช้ประโยชน์อันใดอีก เหลือเพียงซากสะพาน หัวรถจักร และคันทางเป็นอนุสรณ์
ในปี พ.ศ. 2549 รัฐบาลลาวมีแผนที่จะฟื้นฟูเส้นทางรถไฟสายดังกล่าวเพื่อพัฒนาเป็นแหล่งท่องเที่ยว โดยร่วมทุนกับบริษัทเอกชนจากสาธารณรัฐเกาหลี และจะเริ่มภายในปี พ.ศ. 2550
ทางรถไฟสายดอนเดด-ดอนคอนถือเป็นทางรถไฟสายแรกและสายเดียวที่ดำเนินการภายในประเทศลาว จนกระทั่งปี พ.ศ. 2552 ได้มีการเปิดเส้นทางรถไฟระหว่างหนองคาย-ท่านาแล้ง บ้านดงโพสี นครหลวงเวียงจันทน์ ระยะทาง 3.5 กิโลเมตร
เจ้าชายกีโยมแห่งลักเซมเบิร์ก

เจ้าชายกีโยมแห่งลักเซมเบิร์ก เป็นพระโอรสพระองค์เล็กในแกรนด์ดยุกฌ็องแห่งลักเซมเบิร์ก กับแกรนด์ดัชเชสโฌเซฟีน-ชาร์ล็อตแห่งลักเซมเบิร์ก พระองค์เป็นพระอนุชาในแกรนด์ดยุกอ็องรีแห่งลักเซมเบิร์ก เป็นพระราชนัดดาในพระเจ้าเลออปอลที่ 3 แห่งเบลเยียม ผ่านทางสายพระราชมารดา พระองค์เสกสมรสกับนางสาวซิบิลลา ซานดรา วอลเลอร์ ทอรโลเนีย พระนัดดาในเจ้าหญิงเบียทริซแห่งสเปน และเป็นพระราชปนัดดาใน พระเจ้าอัลฟอนโซที่ 13 แห่งสเปน และวิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน รับพระราชทานพระอิสริยยศ เจ้าหญิงแห่งลักเซมเบิร์ก มีพระโอรส-ธิดารวม 4 พระองค์
พิศาลสิน ซ่าอินทร์

พิศาลสิน ซ่าอินทร์ (ชื่อเล่น: โน่; 3 พฤศจิกายน พ.ศ. 2526 –) เป็นนักฟุตบอลระดับอาชีพชาวไทย ปัจจุบันเขาทำหน้าที่ร่วมกับสโมสรฟุตบอลกองเรือยุทธการ ในการแข่งขันไทยลีก 4 หลังจากที่เคยทำหน้าที่ร่วมกับสโมสรฟุตบอลราชนาวี และสโมสรฟุตบอลสมุทรสงคราม พิศาลสินเป็นผู้ยิงประตูแฮตทริกมีชัยเหนือสโมสรฟุตบอลสุพรรณบุรี เอฟซี ด้วยผลการแข่ง 4 ประตูต่อ 2 เมื่อวันที่ 17 ตุลาคม พ.ศ. 2558
เจ้าชายนิคโคเลาส์แห่งลีชเทินชไตน์

เจ้าชายนิคโคเลาส์แห่งลีชเทินชไตน์  ทรงเป็นพระโอรสในเจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์ และเคาน์เตสเกออร์กีนา ฟ็อน วิลเซ็ค เป็นพระอนุชาในเจ้าชายฮันส์-อาดัมที่ 2 เจ้าผู้ครองลีชเทินชไตน์ พระองค์เสกสมรสกับเจ้าหญิงมาร์กาเรธาแห่งลักเซมเบิร์ก พระธิดาในแกรนด์ดยุกฌ็องแห่งลักเซมเบิร์ก และแกรนด์ดัชเชสโฌเซฟีน-ชาร์ล็อตแห่งลักเซมเบิร์ก ภายหลังได้รับพระราชทานพระอิสริยยศเป็น เจ้าหญิงแห่งลีชเทินชไตน์ มีพระโอรส-ธิดารวม 4 พระองค์
เจ้าหญิงมาร์กาเรตาแห่งลีชเทินชไตน์

<ns>0</ns>
 <revision>
 <parentid>11765176</parentid>
 <timestamp>2024-11-18T22:08:38Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11952868</origin>
 <model>wikitext</model>
 <format>text/x-wiki</format>
เจ้าหญิงมาร์กาเรตาแห่งลีชเทินชไตน์ (เดิม: เจ้าหญิงมาร์กาเรตาแห่งลักเซมเบิร์ก)  เป็นพระราชธิดาในแกรนด์ดยุกฌ็องแห่งลักเซมเบิร์กและแกรนด์ดัชเชสโฌเซฟีน-ชาร์ล็อตแห่งลักเซมเบิร์ก เป็นพระขนิษฐาในแกรนด์ดยุกอ็องรีแห่งลักเซมเบิร์ก เป็นพระขนิษฐาฝาแฝดในเจ้าชายฌ็องแห่งลักเซมเบิร์ก พระองค์เสกสมรสกับเจ้าชายนิคโคเลาส์แห่งลีชเทินชไตน์ พระโอรสในเจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์ และเป็นพระอนุชาในเจ้าชายฮันส์-อาดัมที่ 2 เจ้าผู้ครองลีชเทินชไตน์ มีพระบุตร 4 พระองค์ ภายหลังเสกสมรสทรงรับพระอิสริยยศเจ้าหญิงแห่งลีชเทินชไตน์ และยังเป็นเจ้าหญิงแห่งลักเซมเบิร์ก พระองค์ใช้ฐานันดร เฮอร์รอยัลไฮนีส แต่พระสวามีของพระองค์อยู่ในฐานันดร ฮิสเซอรีนไฮเนส พระองค์ยังคงสามารถรักษาฐานันดรเมื่อแรกประสูติไว้ได้
เจ้าชายฌ็องแห่งลักเซมเบิร์ก

เจ้าชายฌ็องแห่งลักเซมเบิร์ก  เป็นพระโอรสในแกรนด์ดยุกฌ็องแห่งลักเซมเบิร์กและแกรนด์ดัชเชสโฌเซฟีน-ชาร์ล็อตแห่งลักเซมเบิร์ก เป็นพระอนุชาในแกรนด์ดยุกอ็องรีแห่งลักเซมเบิร์ก ทรงเสกสมรสกับนางสาวไดอานา มารี อัมเลต เออร์นีเกล เดอ กลอเรีย (ภายหลัง เคาน์เตสแห่งนัสเซา) มีโอรส-ธิดารวม 4 องค์ ทรงเป็นพระเขษฐาฝาแฝดในเจ้าหญิงมาร์กาเรธาแห่งลิกเตนสไตน์
โรแบร์ท เอ็งเคอ

โรแบร์ท เอ็งเคอ (24 สิงหาคม ค.ศ. 1977 – 10 พฤศจิกายน ค.ศ. 2009) เป็นอดีตผู้รักษาประตูฟุตบอลชาวเยอรมัน
เอ็งเคอเป็นที่จดจำจากการที่เคยเล่นให้กับ ไบฟีกา และ บาร์เซโลนา แต่ประสบความสำเร็จและลงเล่นมากที่สุดตลอดระยะเวลาการค้าแข้งกับฮันโนเฟอร์ 96 ในบุนเดิสลีกา ประเทศบ้านเกิด
เขาลงเล่นให้กับเยอรมนี เป็นจำนวน 8 นัด ในช่วงระหว่างคอนเฟเดอเรชันส์คัพ 1999 และการเสียชีวิตของเขาในปี ค.ศ. 2009 ทั้งยังเป็นส่วนหนึ่งของทีมชุดรองชนะเลิศในยูโร 2008
ในช่วงค่ำของวันที่ 10 พฤศจิกายน ค.ศ. 2009 เอ็งเคอตัดสินใจจบชีวิตลงด้วยการฆ่าตัวตาย ในช่วงเวลาการตายของเขา เขาได้รับการพูดถึงอย่างกว้างขวางในการแย่งชิงตำแหน่งผู้รักษาประตูมือหนึ่งของฟุตบอลโลก 2010
เจ้าหญิงแคลร์แห่งลักเซมเบิร์ก

เจ้าหญิงแคลร์แห่งลักเซมเบิร์ก เป็นพระชายาในเจ้าชายเฟลิกซ์แห่งลักเซมเบิร์ก พระองค์ประสูติที่ประเทศเยอรมนี พระองค์และพระสวามีมีพระโอรส-ธิดารวม 2 พระองค์ พระบุตรของพระองค์ทรงดำรงพระอิสริยยศเป็น เจ้าชาย/เจ้าหญิงแห่งนัสเซา
พระประวัติ.
เจ้าหญิงแคร์มีพระนามเดิมว่า "แคลร์ มากาเร็ตตา เลเดเมเคอร์ " ประสูติ ณ ประเทศเยอรมนี เป็นธิดาคนที่ 2 ของออสทรัม เลเดเมเคอร์ และกาเบรียลา เลเดเมเคอร์ พ่อของพระองค์ เป็นผู้ก่อตั้งบริษัท LHS Telekommunikation และเป็นเจ้าของรีสอร์ตในโครเอเชีย โดยมีกำไรจากการทำรีสอร์ตราวเดือนละ 600ล้านยูโร และยังลงทุนอุตสาหกรรมด้านซอฟต์แวร์
การศึกษาและอาชีพ.
เจ้าหญิงแคลร์ทรงจบโรงเรียนนานาชาติแอตแลนตา และทรงจบปริญญาตรีมหาวิทยาลัยนานาชาติแห่ง Collège Alpin International Beau Soleil หลังจากเรียนจบแล้ว พระองค์ได้ทำงานในสื่อสิ่งพิมพ์ในนครนิวยอร์กและมิวนิก
เสกสมรสและพระโอรส-ธิดา.
เจ้าหญิงแคลร์ทรงพบกับเจ้าชายเฟลิกซ์แห่งลักเซมเบิร์ก พระสวามีในอนาคตในกรุงวอชิงตันใน พ.ศ. 2555 ต่อมาในเดือนตุลาคม ทั้งสองพบกันอีกครั้งในงานอภิเษกสมรสของเจ้าชายกีโยม แกรนด์ดยุกรัชทายาทแห่งลักเซมเบิร์ก กับเจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก แต่ไม่ได้รับพระราชานุญาตจากแกรนด์ดยุกอ็องรีแห่งลักเซมเบิร์กให้ประทับข้างกัน
ต่อมาในเดือนธันวาคม แกรนด์ดยุกอ็องรีแห่งลักเซมเบิร์กมีพระราชานุญาตให้ทั้งสองสมรสกัน งานแต่งงานเกิดขึ้นเมื่อวันที่ 17 กันยายน ณ ประเทศเยอรมนี หลังจากสมรสแล้ว แคลร์ได้รับการสถาปนาเป็น เจ้าหญิงแคลร์แห่งลักเซมเบิร์ก พระชายา พร้อมฐานันดรรอยัลไฮเนส หลังจากสมรสแล้ว ทั้งสองประทับด้วยกัน ณ ประเทศฝรั่งเศส ต่อมา สำนักพระราชวังแห่งลักเซมเบิร์กได้ออกแถลงการณ์เรื่องเจ้าหญิงแคลร์ทรงครรภ์ ต่อมาเมื่อวันที่ 15 มิถุนายน พ.ศ. 2557 พระองค์ได้มีประสูติกาลพระธิดาคือ เจ้าหญิงอะมาเลียแห่งนัสเซา ณ โรงพยาบาลแกรนด์ดัชเชสชาลอตต์ซึ่งเป็นโรงพยาบาลที่ใหญ่ที่สุดในประเทศลักเซมเบิร์ก
ต่อมา สำนักพระราชวังได่ออกแถลงการณ์เรื่องเจ้าหญิงแคลร์ ทรงครรภ์ที่ 2 ต่อมาเมื่อวันที่ 28 พฤศจิกายน พ.ศ. 2559 ได้มีพระสูติกาลเจ้าชายเลียมแห่งนัสเซา พระโอรสพระองค์ที่ 2 ณ ประเทศสวิตเซอร์แลนด์
เจ้าหญิงอะมาเลียแห่งนัสเซา

เจ้าหญิงอะมาเลียแห่งนัสเซา เป็นพระธิดาพระองค์แรกในเจ้าชายเฟลิกซ์แห่งลักเซมเบิร์กกับเจ้าหญิงแคลร์แห่งลักเซมเบิร์ก เป็นพระนัดดาในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก เมื่อแรกประสูติ ทรงมีพระอิสริยยศที่ เจ้าหญิงแห่งนัสเซา พระองค์ทรงมีพระอนุชา 2 พระองค์ คือ เจ้าชายเลียมแห่งลักเซมเบิร์ก และ เจ้าชายบัลทาซาร์แห่งลักเซมเบิร์ก
พระประวัติ.
พระองค์ประสูติ ณ โรงพยาบาลแกรนด์ดัชเชสชาลอตต์ในกรุงลักเซมเบิร์ก เมืองหลวงของประเทศ เป็นพระธิดาพระองค์แรกในเจ้าชายเฟลิกซ์แห่งลักเซมเบิร์กและเจ้าหญิงแคลร์แห่งลักเซมเบิร์ก เป็นพระราชนัดดาใน แกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก โดยพระราชวังได้ประกาศพระนามและฐานันดรศักดิ์ในวันประสูติ พระองค์ทรงรับบัพติศมาเมื่อวันที่ 12 กรกฎาคม ในปีเดียวกัน ณ โบสถ์เมืองเซนโต ฟริโอ-เดลอง โดยมีพระบิดามารดาทูลหัวคือ เจ้าหญิงอาแล็กซ็องดราแห่งลักเซมเบิร์ก พระปิตุจฉา (อาหญิง) และนายเฟลิกซ์ เลเมอร์ พระมาตุลา (ลุงฝ่ายพระมารดา)
เจ้าชายเลียมแห่งนัสเซา

เจ้าชายเลียมแห่งนัสเซา เป็นพระโอรสพระองค์แรกในเจ้าชายเฟลิกซ์แห่งลักเซมเบิร์กกับเจ้าหญิงแคลร์แห่งลักเซมเบิร์ก
พระประวัติ.
เจ้าชายเลียมประสูติ ณ เจนีวา สวิตเซอร์แลนด์ เป็นพระโอรสพระองค์แรกและพระบุตรพระองค์ที่ 2 ในเจ้าชายเฟลิกซ์แห่งลักเซมเบิร์กและเจ้าหญิงแคลร์แห่งลักเซมเบิร์ก เป็นพระราชนัดดาในแกรนด์ดยุกอ็องรีแห่งลักเซมเบิร์กและ แกรนด์ดัชเชสมาเรีย เตเรซาแห่งลักเซมเบิร์ก ต่อมาได้มีการประกาศพระนามพร้อมพระอิสริยศจากพระราชวังในวันประสูติ เจ้าชายเลียมทรงรับบัพติศมาในวันที่ 22 เมษายน พ.ศ. 2560 ในโบสถ์คณะนักร้องประสานเสียง มหาวิหารเซนต์ปีเตอร์ นครรัฐวาติกัน พระบิดามารดาทูลหัวคือเจ้าชายเซบัสเตียงแห่งลักเซมเบิร์ก พระปิตุลา (อาชาย) และแอนนา-มาเรีย พิทนี พระสหายของพระมารดา
โรงเรียนสันติพัฒนกิจวิทยา

โรงเรียนสันติพัฒนกิจวิทยา  เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 7 ตำบลโนนศิลา อำเภอโนนศิลา จังหวัดขอนแก่น
ประวัติ.
โรงเรียนสันติพัฒนกิจวิทยา ก่อตั้งเมื่อปี พ.ศ. 2537 โดยเป็นสาขาของโรงเรียนรังสรรค์วิทยาคม ตั้งอยู่ที่โคกสาธารณะบ้านหลุบคา หมู่ 7 ต่อมาเมื่อวันที่ 8 พฤษภาคม พ.ศ. 2540 กระทรวงศึกษาธิการประกาศจัดตั้งโรงเรียนเป็นเอกเทศ โดยเปิดสอนในระดับช่วงชั้น ที่ 3 และ 4 ซึ่งมีเขตพื้นที่บริการ 3 ตำบลดังนี้ ตำบลโนนศิลา (บางส่วน) ตำบลหนองปลาหมอ และตำบลเปือยใหญ่ อำเภอโนนศิลา
เทศกาลเพลงนานาชาติซอปอต

เทศกาลเพลงนานาชาติซอปอต หรือเรียกโดยทั่วไปว่า การประกวดเพลงซอปอต  คือการประกวดเพลงประจำปี ที่จัดขึ้นในกดัญสก์ (1961–1963) และซอปอต (1964–2009, 2012–15, 2017–) โดยเครือข่ายองค์การวิทยุกระจายเสียงและโทรทัศน์นานาชาติหรืออินเตอร์วิชันเป็นแม่ข่ายในการออกอากาศ โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
โดยประเทศที่สามารถส่งเข้าประกวดได้นั้น ไม่จำเป็นต้องเป็นสมาชิกของสหภาพโทรคมนาคมระหว่างประเทศก็ได้ และเปิดกว้างให้ประเทศทั่วโลกสามารถส้งเข้าประกวดได้ จนได้ชื่อรายการเล่นว่า ยูโรวิชันโลก หรือ World Song Contest
*"ในปีนั้นมีผู้ชนะมากกว่า 1 ประเทศ".
มหากาพย์ภาพยนตร์ รามเกียรติ์

มหากาพย์ภาพยนตร์ รามเกียรติ์ หรือ รามเกียรติ์ 3D Animation  เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Chetan Desai ออกฉายในปี พ.ศ. 2553
เนื้อเรื่อง.
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
สนามกีฬาจังหวัดพระนครศรีอยุธยา

สนามกีฬาจังหวัดพระนครศรีอยุธยา หรือ กรุงศรี สเตเดียม เป็นสนามกีฬาเอนกประสงค์ประจำจังหวัดพระนครศรีอยุธยา ตั้งอยู่ที่ถนนโรจนะ ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เป็นสนามกีฬากลางแจ้ง ประกอบไปด้วยสนามฟุตบอลพื้นหญ้า ลานกรีฑาและลู่วิ่งยางสังเคราะห์ มีอัฒจันทร์สำหรับนั่งชม 2 ฝั่ง มีหลังคา 1 ฝั่ง สนามจุผู้ชมได้ประมาณ 5,700 คน เป็นที่ทำการของสำนักงานศูนย์การกีฬาแห่งประเทศไทย จังหวัดพระนครศรีอยุธยา ภายในสนามกีฬามีโรงยิมเนเซียมที่มีศูนย์บริการด้านฟิตเนส, สนามวอลเลย์บอล, ฟุตซอล แบดมินตันและสนามยิงปืน นอกจากนี้ยังมีหอประชุมสำหรับบริการด้านการจัดประชุมและจัดงานเลี้ยง 
สนามกีฬาจังหวัดพระนครศรีอยุธยาเคยถูกใช้ในการแข่งขันกีฬาระดับชาติในกีฬาแห่งชาติ ครั้งที่ 24 เมื่อ พ.ศ. 2533 และเคยเป็นสนามเหย้าของสโมสรฟุตบอลในประเทศไทยหลายสโมสร ทั้งสโมสรการไฟฟ้าส่วนภูมิภาค ในฤดูกาล 2551, อยุธยา เอฟซี ในฤดูกาล 2552–2558, อยุธยา วอริเออร์ ในฤดูกาล
2559 และสโมสรฟุตบอลอยุธยา ยูไนเต็ด ในฤดูกาล 2560-ปัจจุบัน
ในปัจจุบันสนามแห่งนี้ถูกใช้เป็นสถานที่ทำการของหน่วยงานราชการเช่นสำนักงานการท่องเที่ยวและกีฬาจังหวัดพระนครศรีอยุธยาและสำนักงานธุรกิจนำเที่ยวและมัคคุเทศก์ สาขาภาคกลางเขต 2 นอกจากนี้ยังถูกใช้ในกิจการของบริษัทเอกชนในด้านกีฬาฟุตบอลโดยให้เช่าเป็นสนามเหย้าของสโมสรฟุตบอลอยุธยา ยูไนเต็ด ในระดับไทยลีก 1
ซัลวาโดร์ ซูบรัล

ซัลวาโดร์ วีลาร์ บรังกรังป์ ซูบรัล (เกิด 28 ธันวาคม ค.ศ. 1989) เป็นนักร้องชาวโปรตุเกส เขาชนะในการแข่งขันการประกวดเพลงยูโรวิชันปี 2017 จากเพลง "Amar pelos dois" ซึ่งแต่งโดยพี่สาวของเขา ซึ่งเป็นนักร้อง นักแต่งเพลง ชื่อ ลูอีซา ซูบรัล เขาทำให้โปรตุเกสชนะการแข่งขันรายการนี้ครั้งแรกตั้งแต่เริ่มลงประกวดในปี ค.ศ. 1964 ถือเป็นสถิติยาวนานที่สุดในประวัติศาสตร์ยูโรวิชัน (53 ปี)
องค์การกระจายเสียงและแพร่ภาพแห่งอิสราเอล

องค์การกระจายเสียงและแพร่ภาพแห่งอิสราเอล  (ฮีบรู:רָשׁוּת השׁידוּר‎, Rishút HaShidúr) หรืออักษรย่อ "ไอบีเอ"  เป็นองค์กรสื่อสารมวลชนภายใต้กำกับของรัฐบาลอิสราเอล เริ่มจัดตั้งขึ้นในปี พ.ศ. 2491 ด้วยการจัดตั้งสถานีวิทยุแห่งชาติขึ้นภายใต้ชื่อ "โคลยิสราเอล" (ฮีบรู:קול ישראל) ก่อนที่ต่อมาในปี 
พ.ศ. 2494 ได้รับการยกฐานะขึ้นเป็น "กิจการกระจายเสียงและแพร่ภาพแห่งอิสราเอล" (อังกฤษ:Israel Broadcasting Service) 
หลังจากนั้น สภาคเนสเซตของอิสราเอลได้เห็นชอบให้มีการตรารัฐบัญญัติจัดตั้งองค์การกระจายเสียงและแพร่ภาพแห่งอิสราเอล เมื่อวันที่ 6 มิถุนายน พ.ศ. 2508 และไอบีเอได้จัดตั้งสถานีโทรทัศน์ขึ้นในวันที่ 2 พฤษภาคม พ.ศ. 2511 โดยขณะนั้นออกอากาศด้วยระบบภาพขาวดำ ก่อนที่ต่อมาในวันที่ 23 กุมภาพันธ์ พ.ศ. 2526 เริ่มออกอากาศด้วยระบบภาพสี โดยก่อนหน้านั้นได้ทดลองออกอากาศระบบภาพสี ในถารถ่ายทอดสดการประกวดเพลงยูโรวิชันปี 1979 และการถ่ายทอดสดการเยือนอิสราเอลอย่างเป็นทางการของประธานาธิบดีอันวัร อัสซาดาต แห่งอียิปต์ ในปี พ.ศ. 2520
ไอบีเอผูกขาดกิจการโทรทัศน์และวิทยุในประเทศจนถึงปี พ.ศ. 2533 มีการจัดตั้ง สำนักงานคณะกรรมการการกระจายเสียงและแพร่ภาพรองแห่งอิสราเอล (อังกฤษ:The Second Authority for Television and Radio) (ฮีบรู:הרשות השניה לטלויזיה ורדיו) เพื่อกำกับดูแลสถานีโทรทัศน์และวิทยุพาณิชย์ ถือเป็นการเปิดเสรีการประกอบกิจการการกระจายเสียงและแพร่ภาพในประเทศอิสราเอล ก่อให้เกิดสถานีโทรทัศน์ใหม่ 2 ช่อง อันได้แก่ ช่อง 2 และ ช่อง 10 ตามลำดับ
รัฐบาลอิสราเอลภายใต้การนำของนายกรัฐมนตรีเบนจามิน เนทันยาฮู มีดำริให้ปฎิรูปกิจการสื่อสารมวลชนของรัฐ ส่งผลให้มีการเตรียมการจัดตั้ง บรรษัทกระจายเสียงและแพร่ภาพสาธารณะแห่งอิสราเอล (อังกฤษ:Israeli Public Broadcasting Corporation) (ฮีบรู:תאגיד השידור הישראלי‎) หรือ ไอพีบีซี (อังกฤษ:IฺPBC) และได้ทดลองนำเสนอข่าวสารทางสื่อออนไลน์ ระนาบเดียวกัน รัฐบาลอิสราเอลกำหนดให้ไอบีเอยุติการดำเนินงานตั้งแต่วันที่ 1 ตุลาคม พ.ศ. 2559 แต่รัฐบาลอิสราเอลผ่อนปรนให้ไอบีเอดำเนินงานต่อจนถึงต้นปี พ.ศ. 2561 จนกระทั่งไอพีบีซีมีกำหนดเริ่มดำเนินงานในวันที่ 15 พฤษภาคม พ.ศ. 2560 ไอบีเอได้ยุติการดำเนินงานตามลำดับในวันที่ 9 พฤษภาคม ปีเดียวกัน ด้วยการยุติการดำเนินงานของฝ่ายข่าว โดยการออกอากาศรายการข่าว "มาบัต ลาฮาดาชอต" (ฮีบรู:מבט לחדשות‎) ซึ่งออกอากาศมานานกว่า 49 ปีเป็นครั้งสุดท้าย ด้วยการนำพนักงานของฝ่ายข่าวมาบอกเล่าความรู้สึก และร่วมขับร้องเพลงชาติอิสราเอลร่วมกัน ทั้งนี้ รายการต่างๆ ของช่อง 1 ซึ่งดำเนิงานโดยไอบีเอยังคงออกอากาศอย่างต่อเนื่อง โดยไม่มีการออกอากาศของรายการข่าว ส่วนสถานีวิทยุของไอบีเอยังคงออกอากาศข่าวสั้นต้นชั่วโมงสลับกับรายการเพลง โดยรายการสุดท้ายของโทรทัศน์ช่อง 1 ไอบีเอ คือ การถ่ายทอดสด การประกวดเพลงยูโรวิชันปี 2017 เนื่องจากตัวแทนจากประเทศอิสราเอลผ่านเข้ารอบสุดท้าย จึงต้องมีการถ่ายทอดสดอย่างต่อเนื่อง
สมเด็จพระราชาธิบดีอับดุลอะซีซ อิบน์ ซะอูด

สมเด็จพระราชาธิบดีอับดุลอะซีซ บิน อับดุรเราะห์มาน อาล ซะอูด (15 มกราคม ค.ศ. 1875 – 9 พฤศจิกายน ค.ศ. 1953) หรือที่รู้จักกันในโลกตะวันตกด้วยพระนาม อิบน์ ซาอูด ("Ibn Suʿūd") เป็นผู้นำทางการเมืองและศาสนาชาวอาหรับ ผู้สถาปนาราชอาณาจักรซาอุดีอาระเบีย และครองราชย์ในฐานะพระมหากษัตริย์พระองค์แรก
รถรางลพบุรี

รถรางลพบุรี เป็นระบบรถรางสายสั้นที่เดินรถจากท่าโพธิ์–เอราวัณ ภายในเขตเมืองลพบุรี จังหวัดลพบุรี เปิดให้บริการเดินรถครั้งแรกเมื่อวันที่ 31 มกราคม พ.ศ. 2498 หากไม่รวมทางรถไฟสายปากน้ำที่ใช้รถรางวิ่งแทนตั้งแต่ปี พ.ศ. 2468 แล้ว ก็ถือว่าลพบุรีเป็นจังหวัดแรกในภูมิภาคและจังหวัดเดียวนอกจากจังหวัดพระนครที่มีระบบรถรางใช้ 
แต่ในเวลาต่อมา ได้มีรถเมล์ระบบขนส่งมวลชนแบบใหม่คอยรับส่งผู้โดยสารมากขึ้น แม้ราคาจะแพงแต่ก็รวดเร็วกว่ารถราง กอปรกับประชาชนในเมืองลพบุรีใช้รถส่วนตัวเพิ่มขึ้น รถรางลพบุรีจึงประสบสภาวะขาดทุน และงดให้บริการถาวรในวันที่ 1 ธันวาคม พ.ศ. 2505
ประวัติ.
ระบบรถรางลพบุรีเกิดขึ้นเมื่อวันที่ 31 มกราคม พ.ศ. 2498 โดยการไฟฟ้ากรุงเทพ และมีจอมพล แปลก พิบูลสงคราม นายกรัฐมนตรีไทยในขณะนั้นเป็นประธานในพิธีเปิด ซึ่งช่วงเวลาการเปิดเดินรถนั้นเป็นช่วงเวลาที่จอมพลแปลก ได้พัฒนาเมืองลพบุรีให้เป็นเมืองทหาร มีหน่วยทหารจำนวนมากเป็นรองเพียงแค่พระนคร จึงได้พัฒนาระบบสาธารณูปโภคภายในเมือง ทั้งนี้ได้ใช้ตู้รถรางเก่าจากพระนครมาให้บริการ แรกเริ่มได้ทำการเดินรถจากศาลพระกาฬถึงสี่แยกเอราวัณใกล้ ร. พัน 6 นอกจากนี้รัฐบาลในขณะนั้นยังมีแนวคิดที่จะขยายระบบรถรางตามหัวเมืองอื่น ๆ ภายในประเทศด้วย แต่ไม่ประสบผลสำเร็จ
ช่วงแรกของการเดินรถมีผู้โดยสารเข้าใช้เป็นจำนวนมากจึงขยายเส้นทางเข้าสู่ท่าโพธิ์ซึ่งเป็นย่านตลาดฝั่งเมืองเก่า แต่ระยะหลังเริ่มมีรถเมล์วิ่งรับส่งผู้โดยสารจากตลาดลพบุรีไปนอกเมืองมากขึ้นและทับเส้นทางกับรถราง ทำให้ดึงผู้โดยสารออกไปมาก ประกอบกับช่วงสงครามโลกครั้งที่สองทำให้หาน้ำมันได้ยาก รถรางหลายสายอย่างในพระนครก็หยุดเดินรถไปชั่วขณะเช่นกัน และเมื่อประชาชนในลพบุรีมีรถส่วนตัวมากขึ้น รถรางแล่นช้ากว่ารถเมล์ และปัญหาการกีดขวางทางจราจร รถรางจึงสิ้นความนิยมและประสบปัญหาขาดทุน อันเป็นผลทำให้ยุติการเดินรถรางถาวรในวันที่ 1 ธันวาคม พ.ศ. 2505 ปัจจุบันยังหลงเหลืออู่รถรางซึ่งตั้งอยู่ภายในชุมชนอู่รถรางเก่า ในเขตเทศบาลเมืองลพบุรีใกล้สี่แยกเอราวัณเป็นอนุสรณ์
เส้นทาง.
ช่วงแรกของการดำเนินกิจการรถรางลพบุรี มีต้นทางเริ่มจากทางด้านหลังของศาลพระกาฬ (วงเวียนศรีสุนทร) ใกล้ด้านหน้าโรงเรียนพิบูลวิทยาลัย วิ่งไปตามถนนนารายณ์มหาราชฝั่งใต้ไปจนถึงวงเวียนศรีสุริโยทัย ข้ามแยกสะพาน 7 เข้าสู่ถนนพหลโยธินตรงวงเวียนเทพสตรีบริเวณด้านหน้าศาลากลางจังหวัดลพบุรี ผ่านโรงพยาบาลลพบุรี จนถึงปลายทางที่สี่แยกเอราวัณใกล้ ร. พัน 6 รวมระยะทาง 
ต่อมาไม่นานจึงมีการขยายเส้นทางเข้าสู่ย่านเมืองเก่าลพบุรีเพื่อรองรับผู้โดยสาร โดยเริ่มต้นจากท่าโพธิ์บริเวณเชิงสะพานข้ามไปวัดมณีชลขัณฑ์ เลี้ยวเข้าสู่ถนนสุระสงคราม ก่อนเลี้ยวเข้าถนนวิชาเยนทร์และจอดรับผู้โดยสารที่เทวสถานปรางค์แขก ผ่านพระปรางค์สามยอด ตัดทางรถไฟสายเหนือ เรื่อยมาจนถึงศาลพระกาฬ รวมระยะทางจากท่าโพธิ์ถึงเอราวัณ บางแห่งว่า 
ค่าโดยสาร.
รถรางลพบุรีมีการเก็บค่าโดยสาร แบ่งออกเป็นสองระยะ ระยะละ 25 สตางค์ ระยะแรกนับจากท่าโพธิ์–วงเวียนศรีสุริโยทัย และระยะที่สองนับจากวงเวียนศรีสุริโยทัย-สี่แยกเอราวัณ หากนั่งตลอดสายจะเสียค่าโดยสารสูงสุด 40 สตางค์
ไนเจล ชอร์ต

ไนเจล เดวิด ชอร์ต (เอ็มบีอี; 1 มิถุนายน ค.ศ. 1965 –) เป็นทั้งนักหมากรุกสากลระดับแกรนด์มาสเตอร์ชาวอังกฤษ, คอลัมนิสต์หมากรุกสากล, ผู้ฝึกสอนหมากรุกสากล และนักวิเคราะห์หมากรุกสากล ชอร์ตได้รับตำแหน่งแกรนด์มาสเตอร์เมื่ออายุ 19 ปี และอยู่ในอันดับสามของโลกโดยสมาพันธ์หมากรุกโลกตั้งแต่เดือนมกราคม ค.ศ. 1988 ถึงกรกฎาคม ค.ศ. 1989 ส่วนในปี ค.ศ. 1993 เขาได้กลายเป็นนักหมากรุสากลชาวอังกฤษคนแรกที่เข้าแข่งขันหมากรุกสากลชิงแชมป์โลก เมื่อเขาได้รับสิทธิดวลฝีมือกับแกรี คาสปารอฟ ในการแข่งหมากรุกสากลชิงแชมป์โลก 1993 ที่กรุงลอนดอน (ซึ่งคาสปารอฟเป็นฝ่ายชนะด้วยผล 12.5 ต่อ 7.5) ทั้งนี้ ตั้งแต่เดือนมีนาคม ค.ศ. 2017 เขาได้เป็นนักหมากรุกสากลระดับ 100 อันดับแรกของอันดับโลกสมาพันธ์หมากรุกโลกที่มีอายุมากที่สุด โดยอยู่ในอันดับที่ 55
ครั้งหนึ่ง เขาเคยดวลฝีมือกับปรีชา สินประยูร ซึ่งเป็นนักหมากรุกสากลชาวไทย ในการแข่งขันโอลิมปิกหมากรุกสากลครั้งที่ 26 โดยที่ทั้งคู่เป็นฝ่ายเสมอกัน
ชีวิตในวัยเยาว์.
ชอร์ตเกิดวันที่ 1 มิถุนายน ค.ศ. 1965 ในลีห์ แลงคาเชอร์ เขาเติบโดมาในอาเธอร์ตัน โดยจะเข้าศึกษาที่โรงเรียนประถมเซนต์ฟิลิป ซึ่งตั้งอยู่ที่ถนนโบลตันเก่า โดยเขาได้สำเร็จการศึกษาจากโรงเรียนโบลตัน และวิทยาลัยลีห์ ชอร์ตเป็นสมาชิกทั้งสโมสรหมากรุกสากลอาเธอร์ตัน ซึ่งได้รับการก่อตั้งโดยเดวิด ผู้เป็นบิดาของเขา และสโมสรหมากรุกสากลโบลตันในภายหลัง ซึ่งทางสโมสรได้ปฏิเสธเขาในช่วงแรกเมื่ออายุได้เจ็ดขวบ เนื่องด้วยยังเด็กเกินไป
ชีวิตส่วนตัว.
ชอร์ตอาศัยอยู่ในกรุงเอเธนส์และแต่งงานกับเรีย อาร์ไจโร คาราจีโอเจา ซึ่งเป็นนักละครบำบัด โดยทั้งคู่มีลูกด้วยกันสองคน ทั้งนี้ เขาเป็นเอเธียสต์
เจ้าชายมีแกล ดยุกแห่งบรากังซา

เจ้าชายมีแกล ดยุกแห่งบรากังซา ทรงเป็นพระราชโอรสพระองค์เดียวใน พระเจ้ามีแกลแห่งโปรตุเกส และ เจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงดำรงพระอิสริยยศเป็น ดยุกแห่งบรากันซา ทรงเสกสมรสกับ เจ้าหญิงเอลีซาเบ็ท มารีอาแห่งทวร์นและทัคซิส และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก มีพระบุตร 9 พระองค์ เป็นพระโอรส 1 พระองค์ พระธิดา 8 พระองค์
เอดัวร์ ฟีลิป

เอดัวร์ ชาร์ล ฟีลิป (เกิดวันที่ 28 พฤศจิกายน ค.ศ. 1970 ที่รูอ็อง) เป็นข้าราชการระดับสูงและนักการเมืองชาวฝรั่งเศสผู้ดำรงนายกรัฐมนตรีฝรั่งเศส ระหว่างวันที่ 15 พฤษภาคม ค.ศ. 2017 ถึง 3 กรกฎาคม ค.ศ. 2020
ฟีลิปเป็นนายกเทศมนตรีเมืองเลออาฟวร์คนปัจจุบัน และเคยเป็นสมาชิกสมัชชาแห่งชาติประจำเขตเลือกตั้งที่ 7 จังหวัดแซน-มารีตีม จากพรรคสหภาพเพื่อขบวนการประชาชนระหว่าง ค.ศ. 2012–2017 
เมื่อวันที่ 15 พฤษภาคม ค.ศ. 2017 เขาได้รับการแต่งตั้งเป็นนายกรัฐมนตรีภายใต้ประธานาธิบดีแอมานุแอล มาครง นับได้ว่าเป็นนายกรัฐมนตรีคนแรกที่มาจากคนละพรรคกับประธานาธิบดีนับตั้งแต่ลียอแนล ฌ็อสแป็ง
มหาวิทยาลัยมหามกุฏราชวิทยาลัย วิทยาเขตศรีล้านช้าง

มหาวิทยาลัยมหามกุฏราชวิทยาลัย วิทยาเขตศรีล้านช้าง  เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลกุดป่อง อำเภอเมืองเลย จังหวัดเลย ก่อตั้งขึ้นเมื่อปี พ.ศ. 2538
ประวัติ.
มหาวิทยาลัยมหามกุฏราชวิทยาลัย วิทยาเขตศรีล้านช้าง แรกเริ่มก่อตั้งขึ้นเมื่อ พ.ศ. 2536 พระธรรมวราลังการ (หลวงปู่ศรีจันทร์ วัณณาโภ) ได้ปรารภถึงความจำเป็นของพระภิกษุสามเณรในภูมิภาคนี้ มีความลำบากในการเข้าไปศึกษาต่อในส่วนกลาง จึงได้เริ่มโครงการเปิดการศึกษาในระดับอุดมศึกษาแก่ภิกษุสามเณรขึ้น และได้จัดตั้งกรรมการพิจารณาจัดทำโครงการจัดตั้งวิทยาเขต จากมหาวิทยาลัยมหามกุฏราชวิทยาลัย เพื่อเสนอขอเปิดเป็นศูนย์ของวิทยาเขตอีสาน จังหวัดขอนแก่น โดยท่านพระเดชพระคุณพระธรรมวราลังการ รับอุปถัมภ์ด้านทุนทรัพย์ในการดำเนินการ และได้รับอนุมัติให้เป็นสาขาวิทยาเขตอีสาน ในโครงการนำร่องวิทยาเขตนอกเขต ได้เริ่มเปิดให้การศึกษา ตั้งแต่วันที่ 16 พฤษภาคม พ.ศ. 2536 เป็นต้นมา
วันที่ 28 มีนาคม พ.ศ. 2538 คณะกรรมการการศึกษาของสงฆ์ ได้อนุมัติให้จัดตั้งวิทยาเขตได้ตามมติสภามหาวิทยาลัย ที่ 1/2538 จึงได้จัดตั้งวิทยาเขตศรีล้านช้าง จังหวัดเลยขึ้น และได้ย้ายโอนนักศึกษาจากวิทยาเขตอีสานมาสังกัดวิทยาเขตศรีล้านช้าง
หน่วยงาน.
มหาวิทยาลัยมหามกุฏราชวิทยาลัย วิทยาเขตศรีล้านช้าง ภายใต้การบริหารของคณะกรรมการคณะหนึ่งเรียกว่าคณะกรรมการประจำวิทยาเขตศรีล้านช้าง แบ่งส่วนการบริหารงานออกเป็น 3 ส่วนงาน คือ
หลักสูตรที่เปิดสอน.
  มหาวิทยาลัยมหามกุฏราชวิทยาลัย วิทยาเขตศรีล้านช้าง (มมร.) จังหวัดเลย เป็นวิทยาเขตที่ขึ้นตรงต่อมหาวิทยาลัยมหามกุฏราชวิทยาลัย ส่วนกลาง ที่ตั้งอยู่ตำบลศาลายา อำเภอพุทธมณฑล จังหวัดนครปฐม มีอัตลักษณ์ด้านการส่งเสริมศีลธรรม สร้างคนดี บริการวิชาการทางพระพุทธศาสนาแก่สังคม และสร้างโอกาสและอนาคตสำหรับทุกคน เปิดการเรียนการสอนสำหรับบรรพชิตและบุคคลทั่วไป ตั้งแต่ระดับปริญญาตรีถึงปริญญาเอก ระดับปริญญาตรี เปิดสอน 5 หลักสูตร ระดับปริญญาโท 3 หลักสูตร และระดับปริญญาเอก 2 หลักสูตร ได้แก่
            1) หลักสูตรศิลปศาสตรบัณฑิต สาขาวิชาพุทธศาสตร์เพื่อการพัฒนา
            2) หลักสูตรรัฐศาสตรบัณฑิต สาขาวิชาการปกครอง
            3) หลักสูตรศึกษาศาสตรบัณฑิต สาขาวิชาการสอนภาษาอังกฤษ
            4) หลักสูตรศึกษาศาสตรบัณฑิต สาขาวิชาการสอนภาษาไทย
            5) หลักสูตรศึกษาศาสตรบัณฑิต สาขาวิชาการสอนสังคมศึกษา
            1) หลักสูตรรัฐศาสตรมหาบัณฑิต (ร.ม.) 
            2) หลักสูตรศึกษาศาสตรมหาบัณฑิต (ศษ.ม.) สาขาวิชาการบริหารการศึกษา
            3) หลักสูตรศิลปศาสตรมหาบัณฑิต (ศศ.ม) สาขาวิชาพุทธศาสน์ศึกษา
            1) หลักสูตรรัฐศาสตรดุษฎีบัณฑิต (ร.ด.) 
            2) หลักสูตรศึกษาศาสตรดุษฎีบัณฑิต (ศษ.ด.) สาขาวิชาการบริหารการศึกษา
หมายเหตุ : ทั้ง 2 ระดับเปิดการเรียนการสอนในภาคปกติ (จันทร์-ศุกร์) และภาคพิเศษ (เสาร์ – อาทิตย์)
มังกรหยก ภาค 2 (ภาพยนตร์)

มังกรหยก ภาค 2  เป็นภาพยนตร์จีนกำลังภายในสัญชาติฮ่องกงที่ออกฉายในปี ค.ศ. 1978 โดยอิงเนื้อหาจากนวนิยายของ กิมย้ง เรื่อง "มังกรหยก ภาค 2" ภาพยนตร์เรื่องนี้ผลิตโดย Shaw Brothers Studio กำกับภาพยนตร์โดย จางเชอะ นำแสดงโดยฟู่เซิง ภาพยนตร์นี้เป็นภาคสองในภาพยนตร์ไตรภาคชุดมังกรหยก และเป็นภาคต่อจาก "มังกรหยก" (1977) และภาพยนตร์เรื่องนี้มีภาคต่ออีกคือ "มังกรหยก ภาค 3" (1981) และภาพยนตร์ไตรภาคชุดนี้ยังมีภาพยนตร์ภาคแยกออกไปอีก 2 เรื่องคือ "มังกรหยก ภาค 4" (1982) และ "มังกรหยก ภาค 5 ตอน เอี้ยก้วยกับเซียวเล่งนึ่ง" (1983)
เวทีเดินแบบ

เวทีเดินแบบ  เป็นยกพื้นลักษณะแคบและราบซึ่งทอดตัวเข้าไปในห้องประชุมหรือทอดตัวอยู่ท่ามกลางส่วนต่าง ๆ ของบริเวณที่นั่งกลางแจ้ง สำหรับให้นางแบบหรือนายแบบเดินแสดงเสื้อผ้าหรือเครื่องประดับระหว่างการแสดงแฟชั่น การเดินแบบบนเวทีส่วนใหญ่จะจัดขึ้นภายในอาคารสำหรับกำบังลมฟ้าอากาศ แต่บางครั้งก็จัดแสดงกลางแจ้ง
ในงานสัปดาห์แฟชั่นปารีส พ.ศ. 2559 ชาเนลได้นำเสนอฉากเดินแบบอย่างประณีตด้วยการออกแบบห้องโถงให้ดูราวกับเป็นสนามบิน แขกผู้รับชมการแสดงนั่งบนที่นั่งประหนึ่งว่ากำลังรอเที่ยวบิน ในขณะที่นางแบบเดินไปรอบ ๆ สนามบินและเดินเข้าไปใกล้โต๊ะผู้โดยสารขาออก
ฟู่ เซิง

ฟู่ เซิง หรือ อเล็กซานเดอร์ ฟู่ เซิง  เป็นนักแสดงชาวฮ่องกง ที่มีชื่อเสียงจากการรับบทเป็น ก๊วยเจ๋ง ในภาพยนตร์ไตรภาค ชุด มังกรหยก
ประวัติ.
ฟู่เซิง คือนักแสดงที่มีความสามารถเฉพาะตัว มีความแคล่วคล่องในบทแอ๊คชั่นเป็นพิเศษ บุคลิกของเขาที่ดูร่าเริงสนุกสนานทำให้เขาได้รับบทเด็กหนุ่มจอมทะเล้นอยู่เสมอ ๆ เขาเป็นนักแสดงที่เกิดขึ้นเพราะการส่งเสริมของจางเชอะและเริ่มได้รับบทนำตั้งแต่ช่วงยุค 70 การมาถึงของเขาทำให้นักแสดงขาประจำของจาง เชอะอย่าง เดวิด เจียง และ ตี้ หลุง ค่อย ๆ ลดบทบาทไป พอดีกับที่เป็นช่วงที่จางเชอะเริ่มทำหนังแนวหมัดมวย (Martial Arts) มากขึ้น ซึ่งเขามีคุณสมบัติที่ครบถ้วนมากกว่า
ฟู่เซิงเป็นลูกของนักธุรกิจที่มีชื่อเสียง เคยฝึกคาราเต้และยูโดตอนย้ายไปอยู่ฮาวาย 
บทประจำตัวที่ได้รับ.
ในหนังมวยของจาง เชอะแม้ฟู่เซิงจะรับบทบาทที่หลากหลายแต่ส่วนใหญ่มักจะเป็นหนังที่มีฉากหลังเป็นช่วงปลายราชวงศ์ชิงรวมถึงกรณีการเผาวัดเส้าหลินไต้ของราชวงศ์แมนจู บทบาทหนึ่งที่เขาได้รับและแสดงจนกลายเป็นบทประจำตัวไปแล้วคือบทฟางซื่ออี้ (ปึงซีเง็ก) ที่เขารับบทนี้หลายครั้ง อย่างเช่นเรื่อง สิงห์คู่จอมสังหาร (Heroes Two) (1974) ที่เขารับบทนำเป็นครั้งแรก ยังมีบทบาทเดียวกันนี้ใน จ้าวพญายม (Men from the Monastery) (1974), 9 พยัคฆ์เจ้าพญายม (Shaolin Temple) (1976) และไอ้หนุ่มมนุษย์เหล็ก (The Shaolin Avengers (1978), 
ใช่ว่าฟู่เซิงจะโดดเด่นแต่เฉพาะหนังหมดมวยของจาง เชอะแต่เพียงอย่างเดียว เขายังมีหนังในแนวทางอื่นที่สร้างชื่อให้กับเขาอีกไม่น้อย อาทิ การได้รับบทเป็นเซียวฮื้อยี้ ใน เดชเซียวฮื้อยี้ (The Proud Twins) (1979) และยังมีงานเด่นกับผู้กำกับซุนชังอย่าง ถล่ม 13 เจ้าอินทรี (The Avenging Eagle) (1978) และ ฤทธิ์ดาบหัก (The Deadly Breaking Sword) (1979) แต่เรื่องที่ทำให้ฟู่เซิงเป็นที่รู้จักกันมากที่สุดก็ยังเป็นผลงานงานของจางเชอะที่สร้างมาจากวรรณกรรมที่โด่งดังที่สุดของกิมย้งเรื่องมังกรหยก และฟู่เซิงรับบทเป็นก๊วยเจ๋งในไตรภาคมังกรหยก (The Brave Archer Trilogy) (1977, 1978, 1981) และเขายังมารับบทเอี้ยก่วยต่อใน มังกรหยก ภาค 4 (The Brave Archer and His Mate) (1982) แต่แล้วก่อนที่จะไปได้ไกลกว่านั้น เขาก็เสียชีวิตด้วยอุบัติเหตุทางรถยนต์ในปี 1983 นับเป็นความสูญเสียครั้งยิ่งใหญ่ของวงการหนังฮ่องกงเลยทีเดียว